
Demanda d’impugnació de laude arbitral (art. 42.1 de la Llei 60/2003, d’arbitratge)

Autor: Frederic Munné (advocat)

Tribunal Superior de Justícia de ...............
Arbitratge. Impugnació del laude arbitral.
............... v. .................


A LA SALA

[bookmark: _Hlk97217662][bookmark: _Hlk97215515]..............., procurador/da dels tribunals i de la part impugnant, segons poder adjunt, mitjançant el present escrit formulo demanda d’impugnació de laude arbitral contra ..............., amb NIF ..............., amb domicili a ..............., telèfon ............... i adreça electrònica ..............., sobre la base dels següents 

1. FETS

PRIMER. CONTROVÈRSIA SOTMESA A ARBITRATGE. Tal com s’exposa al laude que impugnem, la part ............... va iniciar un arbitratge contra ..............., que tenia per objecte sotmetre a la decisió de l’àrbitre la resolució de la controvèrsia consistent en ............... .
[bookmark: _Hlk97212818]
[bookmark: _Hlk194663945]SEGON. LAUDE IMPUGNAT. L’àrbitre/a ............... va dictar el seu laude en data ............... amb el contingut que es pot apreciar al document número 1, consistent en el tenor literal del laude notificat a aquesta part. Unim, també a aquest escrit, el certificat de la notificació del laude a les dues parts, senyalat com a document número 2.

TERCER. DEFECTES FORMALS EN ELS QUALS S’HA INCORREGUT. Tal com exposem a les consideracions jurídiques, els motius emparats per l’article 41.1 de la Llei 60/2003, d’arbitratge (LA), i pels quals impugnem el laude i expressem el nostre interès per la seva anul·lació, són els següents: 

1. ............... .
2. ............... .
3. ............... .

2. CONSIDERACIONS JURÍDIQUES

És reiterada, constant i uniforme la doctrina jurisprudencial sobre la funció limitada de l’acció d’anul·lació, centrada exclusivament en un judici extern que impedeix cap enjudiciament ni valoració de la prova dels fets sotmesos a coneixement de l’àrbitre, de forma que el laude només pot ser anul·lat quan s’al·legui i es provi una de les taxades causes d’anul·lació expressament previstes a l’article 41.1 LA. Així l’acció d’anul·lació no es tracta d’una revisió del dret material aplicable al cas, ni tampoc del major o menor encert en resoldre la qüestió sotmesa a coneixement de l’àrbitre, sinó d’un judici extern relatiu al respecte a la voluntat de les parts i el conveni arbitral, relatiu al compliment dels principis essencials de tot procés o respecte al procés degut i al dret de defensa o bé relatiu a l’observança dels drets i llibertats fonamentals consagrats al capítol II del títol I de la Constitució. I en aquest sentit, el fonament jurídic dels diferents motius d’impugnació del laude són els següents:

(Trieu el motiu o motius i numereu-los segons correspongui.)

MOTIU PRIMER. Inexistència o nul·litat del conveni arbitral. El conveni arbitral no existeix o no és vàlid (art. 41.1.a LA). En efecte, el conveni .............. .

MOTIU SEGON. Indefensió material i efectiva. No hem estat degudament notificats de la designació de l’àrbitre o de les actuacions arbitrals o no hem pogut fer valer els nostres drets (art. 41.1.b LA). Es tracta d’una indefensió efectiva no causada per aquesta part, atès que ............... .

MOTIU TERCER. Incongruència del laude. En el laude s’ha resolt sobre qüestions no sotmeses a la decisió de l’àrbitre (art. 41.1.c LA). Es tracta d’una incongruència extra/supra/infra petita, que ja fou denunciada en tràmit d’aclariment, complement o extralimitació del laude (arts. 6 i 39 LA) i no hi fou corregida, atès que ............... .

MOTIU QUART. Manca de respecte a la voluntat comuna de les parts. En la designació de l’àrbitre i/o en el procediment arbitral no s’han respectat els acords prèviament assolits entre totes les parts (art. 41.1.d LA), acords que han de prevaldre en virtut dels articles 12, 13 i 15 LA i de l’article 25.1 LA i concordants. En aquest supòsit, ............... .

MOTIU CINQUÈ. Inarbitrabilitat de la matèria laudada. En el laude s’ha resolt sobre qüestions no susceptibles d’arbitratge (art. 41.1.e LA) en tractar-se de controvèrsies sobre matèries que no són de lliure disposició de les parts d’acord amb el dret (art. 2.1 LA). En particular, ............... .

MOTIU SISÈ. Ordre públic. El laude és contrari a l’ordre públic (art. 41.1.f LA) en vulnerar drets i llibertats fonamentals consagrats al capítol II del títol I de la Constitució. En concret ............... .

3. MITJANS DE PROVA

En compliment del que disposa l’article 42.1.a LA, els mitjans de prova la pràctica dels quals li interessa valer-se a aquesta part per acreditar els motius d’impugnació al·legats, són els següents:

PRIMER. DOCUMENTAL. Consistent que es requereixi l’àrbitre per tal que aporti l’expedient íntegre de les actuacions arbitrals.

SEGON. MÉS DOCUMENTAL. Consistent a unir a aquestes actuacions judicials els documents aportats i relacionats en aquest escrit.

TERCER. TESTIFICAL. Consistent en ............... .

4. FONAMENTS DE DRET

I. Jurisdicció i competència: article 45 LEC i article 8.4 LA, que atribueixen la competència al Tribunal al qual ens adrecem, en ser el tribunal superior de justícia de la comunitat on s’ha dictat el laude (seu de l’arbitratge).

II. Legitimació: article. 41.1 LA en tenir la condició de part en l’arbitratge del qual deriva.

III Procediment: article 42.1 LA i articles 437 i següents LEC sobre el judici verbal.

IV. Dret substantiu: article 41.1 LA i concordants.

V. Costes: article 394 LEC.

Per la qual cosa,

SOL·LICITO AL TRIBUNAL: Que, previs els tràmits processals oportuns, tot demanant de forma expressa la celebració de vista oral, dicti sentència amb la qual declari la nul·litat del laude de data ............... dictat per l’àrbitre/a ..............., amb expressa condemna en costes a la part impugnada.

[bookmark: _Hlk97218653].............., ...... de/d’................. de .............

Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.

